શીર્ષક: ભારત-ચીન સીમાવિવાદ અંગે ડોનાલ્ડ ટ્રમ્પ શું બોલ્યા?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
રાષ્ટ્રપતિ ટ્રમ્પે વ્હાઇટ હાઉસની બહાર પત્રકારોને કહ્યું, "આ બહુ મુશ્કેલ પરિસ્થિતિ છે. અમે ભારત સાથે વાત કરી રહ્યા છીએ. અમે ચીન સાથે પણ વાત કરી રહ્યા છીએ."

"ત્યાં બંને વચ્ચે મોટી સમસ્યા છે. બંને એકબીજાની સામસામે આવી ગયા છે અને અમે જોઈશું કે આગળ શું થશે. અમે તેમની મદદ કરવાની કોશિશ પણ કરી રહ્યા છીએ."

15-16ની રાતે ગલવાન ઘાટીમાં ભારત અને ચીન વચ્ચે થયેલી હિંસક અથડામણમાં ભારતના કમાન્ડિંગ ઑફિસર સહિત 20 સૈનિકોનાં મૃત્યુ થયાં હતા.

ચીનના પણ ઘણા સૈનિકો ઘાયલ હોવાના સમાચાર છે, જોકે ચીને સત્તાવાર રીતે કોઈ આંકડો જાહેર કર્યો નથી.

ભારત અને ચીન વચ્ચેના વર્તમાન તણાવને જોતાં અમેરિકાના રાષ્ટ્રપતિએ ગત મહિને સોશિયલ મીડિયા પર કહ્યું હતું કે તેઓ ભારત અને ચીન વચ્ચે મધ્યસ્થી કરવા માટે તૈયાર છે.

આધિપત્યનો ચીનનો દાવો ફગાવ્યો

ગલવાન ઘાટી પર ચીનનું આધિપત્ય છે એવો ચીનની સરકારે કરેલો દાવો ભારતે ફગાવી દીધો છે.

ભારતના વિદેશ મંત્રાલયે કહ્યું છે કે ગલવાન ઘાટી પરની સ્થિતિ ઐતિહાસિક રીતે સ્પષ્ટ છે અને ચીનનો ઍક્ચ્યુઅલ લાઇન ઑફ કંટ્રોલને લઈને કરવામાં આવેલો દાવો અતિશયોક્તિપૂર્ણ છે અને ટકી શકે એમ નથી તથા સ્વીકાર્ય નથી. 

સામાચાર સંસ્થા એએેનઆઈ ભારતના વિદેશ મંત્રાલયને ટાંકીને લખે છે કે, ગલવાન ખીણ પર દાવો ચીનની પોતાની ભૂતકાળ સ્થિતિ સાથે પણ બેસતો નથી.

ઍક્ચ્યુઅલ લાઇન ઑફ કંટ્રોલ પર ભારતે સમજૂતીનો ભંગ કર્યો અને નિયમ તોડયાં એવો આરોપ ચીને મૂક્યો હતો તેને પણ ભારતે નકારી કાઢ્યો છે. 

ભારતનું કહેવું છે કે તે મે મહિનાથી ચીન ભારતનું સામાન્ય પેટ્રોલિંગ પર અડચણો ઊભી કરી રહ્યું છે અને તેને પરિણામે સામેસામે આવવાની સ્થિતિ આવી જેને ગ્રાઉન્ડ કમાંડરે સંભાળી. ભારત પૉઝિશન બદલી રહ્યું છે એ વાત સ્વીકાર્ય નથી. 

આ દરમિયાન આજે આગામી 23 જૂને યોજાનારી ભારત, રશિયા અને ચીનની વીડિયો કૉન્ફરન્સ પણ પાછી ઠેલવામાં કરવામાં આવી છે. 

ચીને શું કહ્યું હતું?

ચીની સૈનિકો

અગાઉ ચીને કહ્યું છે કે તેમની અટકાયતમાં કોઈ ભારતીય નથી. ચીને એમ પણ કહ્યું કે આખી ગલવાન ઘાટી તેના અધિકારક્ષેત્રમાં છે.

ચીનના વિદેશ મંત્રાલયની દૈનિક પ્રેસ-કૉન્ફરન્સમાં એક સવાલના જવાબમાં પ્રવક્તા ઝાઓ લીજિયાને કહ્યું, "જ્યાં સુધી મને જાણકારી છે ત્યાં સુધી આ સમયે ચીનની અટકાયતમાં કોઈ ભારતીય સૈનિક નથી."

જોકે તેઓએ ભારતીય સૈનિકોને હિરાસતમાં લીધા હોવાની વાતની પુષ્ટિ કરી નથી.

ભારતીય મીડિયા રિપોર્ટોમાં કહેવાયું કે ચીને 15-16 જૂનની...